Queen Seondeok. Qirolicha Seondeok — Janubiy koreya tarixiy dramasi. 2009-yilda MBC va Time Box Production sobiq tashkilotining 48 yilligi munosabati bilan ishlab chiqarilgan. Rollarda Li Yo Von, Go Xyon Jung, Um Tae-Vun, Kim Nam Gil va Park Ye-Jin ishtirok etgan. Unda Silla Qirolichasi Seondeok hayoti haqida hikoya qilinadi. MBC telekanalida 2009-yil 25-maydan 22-dekabrgacha dushanba va seshanba kunlari soat 21:55 da 62 qism efirga uzatildi. Koʻrsatuvning tomoshabinlar reytingi deyarli har hafta mobaynida TV da namoyish etildi va reytingi 43,6 foizni tashkil qildi. 2009-yilda MBC Drama mukofoti sovrindori boʻldi. Aktrisa Go Hyun-Jungning ijrosi deyarli umumiy maqullanib, olqishlarga sazovor boʻldi. Bayoni. Serial qirol Jinheung hukmronligining oxirida boshlanadi va qirolicha Seondeok hukmronligining oxirigacha davom etadi. Deokman qirol Jinpyong va qirolicha Mayyaning egizak qizlaridan biri boʻlib tugʻilgan, ammo bashorat tufayli qirol Jinpxyon qirolicha Mayyani qutqarish uchun oʻzining sodiq xizmatkori Seohva yordamida egizak qizlardan birini saroydan uzoqroq, havfsiz joyga joʻnatishi kerak edi. Bashoratga koʻra katta ayiq yulduzlar turkumida yana bitta sakkizinchi yorqin yulduz paydo boʻladi va oʻsha tunda qirollik oilasida dunyoga kelgan voris kelajakda Sillaning barcha dushmanlarini yengib, taxtni egallaydi. Shu bashorat sabab qirol Jipyong oʻsha tunda dunyoga kelgan qizi Deokmanni yovuz saroy bekasi Mishildan himoya qilish maqsadida hizmatkori Seoxvaga berib yuboradi. Qirolicha boʻlishni orzu qilgan Mishil tomonidan quvilgan Seoxva Deokmanni xuddi oʻzidek tarbiyaladi. Ammo voqealar rivoji oxir-oqibat Deokman oʻzini aslida kim ekanligini aniqlashiga olib keladi. Film rivojiga koʻra egizak qizlardan biri taxtni Mishilning qoʻlidan saqlab qolish uchun asrab qolinadi. Birinchi egizak Malika Cheonmyeon saroyda ulgʻayadi va kalajakda qirolicha boʻlishi kerak boʻladi. U oxir-oqibat singlisi Deokman bilan uchrashib qoladi va yoʻllari bogʻlanadi. Cheonmyeon Deokmanga qochishga yordam berishga urinib, saroyda oʻz oʻrnini yoʻqotadi. Natijada ular orasida adovat paydo boʻladi. Nafrat tufayli Deokman undan olingan narsalarni qaytarib olishga va singlisidan oʻch olish uchun Mishilni oʻrnini yoq qiladi va oʻzining ishonchli doʻsti Kim Yushin va oʻzi yaxshi koʻrgan doʻsti qallob Bidam yordamida Sillaning birinchi ayol qiroli boʻladi. Oxir-oqibat, xalqning notoʻgʻri tushinishi hukmronligining oxirida qoʻzgʻolonga olib keladi.